VIIENDA KOOSSEISU

OTSUS

Haapsalu,			26. oktoober 2007 nr 
									Eelnõu

Vara võõrandamine otsustuskorras
(Posti tn 14, Haapsalu)

Võttes aluseks üürniku avalduse, Haapsalu Linnavalitsuse 10.01.2007 korraldusega nr 8 moodustatud eluasemekomisjoni 17.09.2007 otsust nr 1 ja erastatavate eluruumide hindamise komisjoni otsuse alusel koostatud korteriomandite hindamise aktid ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Müüa otsustuskorras üürnik August Voolaid’ile kinnistu Posti tn 14, mida iseloomustavad järgmised andmed:
- katastriüksuse aadress Posti tn 14, Haapsalu, Läänemaa;
- kinnistusraamatu registriosa number 1083732;
- katastritunnus 18301:006:0004;
- katastriüksuse pindala 581 m2;
- maa sihtotstarve väikeelamumaa.

2. Kinnistu müüa hinnaga 87 550 (kaheksakümmend seitse tuhat viissada viiskümmend) Eesti krooni.

3. Kinnistu ostuhind Eesti kroonides tuleb punktis 1 nimetatud Ostjal tasuda ja kanda hiljemalt kinnistu müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale kinnistu müügilepingu sõlmimist. Kinnistu notariaalne müügileping tuleb Ostjal sõlmida 6 (kuue) kuu jooksul otsuse Ostjale teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul kinnistu müügilepingu mittesõlmimisel otsuse p 1 nimetatud Ostja poolt kuulub otsus Haapsalu Linnavolikogu poolt kehtetuks tunnistamisele vastava otsuse tegemise teel.

4.	Notaritasu kinnistu ostu-müügilepingu vormistamise eest maksab Ostja.

5.	Volitada Haapsalu linna nimel ostu-müügilepingule alla kirjutama maaregistri spetsialist Marju Kohtring.

6.	Linnavolikogu kantseleil teha otsus teatavaks Ostjale ärakirja väljastamisega posti teel tähtkirjaga.

7.	Otsus jõustub teatavakstegemisest.

8.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras(Posti tn 14, Haapsalu)“

Haapsalu Linnavalitsus jätkab 2005. aastal alustatud korteriomandite võõrandamise protsessi üürnikele. Korteriomandi hindamisel on võetud aluseks hoone kulumist iseloomustav koefitsient, korteri erastamisaegne baashind 300 kr/m2 ja kehtiv maa maksustamishind.

Nimetatud kinnistu koosseisu kuulub hoone 1 eluruumiga. Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea